
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1538 

10 Δεκεμβρίου 2002 


ΑΠΟΦΑΣΕΙ Σ 

Αριθ. Φ.253/128314/Β6 

Ορισμός των τμημάτων και των σχολών των Πανεπιστη¬ 
μίων, των Τ. Ε. I. και των Ανωτέρων Σχολών Τουριστικών 
Επαγγελμάτων, των Σχολών Τ συριστικής Εκπαίδευσης 
της Ελλάδας καθώς και αυτών του Πανεπιστημίου Κύ¬ 
πρου για την εισαγωγή στα οποία απαιτείται εξέταση 
σε ειδικά μαθήματα ή πρακτικές δοκιμασίες, τα αντί¬ 
στοιχα ειδικά μαθήματα και πρακτικές δοκιμασίες για 
κάθε ένα από τα τμή ματα και τις σχολές αυτές, τον τρό¬ 
πο, τοντόπο και το χρόνο εξέτασης και βαθμολόγησης 
της εξέτασης στα ειδικά αυτά μαθήματα και πρακτικές 
δοκιμασίες και κάθε άλλη αναγκαία λεπτομέρεια. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου βτης παρ. 3 του άρθρου 
2 του Ν. 2525/97(ΦΕΚ 188 Α') όπως αντικαταστάθηκε με 
τις διατάξεις της παρ. 2 του άρθρου 1 του 2909/2001 
(ΦΕΚ 90 Α'). 

2. Τα σχετικά έγγραφα των Ανώτατων Εκπαιδευτικών 
Ιδρυμάτων και λοιπών σχολών Τριτοβάθμιας Εκπαίδευ¬ 
σης μετά οποίαπροτείνονταιτατμήματα και οι σχολές για 
τα οποία, λόγω της φύσης του γνωστικού τους αντικειμέ¬ 
νου, οι υποψήφιοι για εισαγωγή απαιτείται να εξετάζονται 
σε ένα ή περισσότερα ειδικά μαθήματα ή να υπόκεινται σε 
υγειονομική εξέταση ή πρακτική δοκιμασία. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Ορίζουμε τα τμήματα και τις σχολές των Πανεπιστη¬ 
μίων, των Τ.Ε.Ι. και των Ανωτέρων Σχολών Τουριστικών 
Επαγγελμάτων, των Σχολών Τουριστικής Εκπαίδευσης 
της Ελλάδας καθώς και αυτών του Πανεπιστημίου Κύ¬ 
πρου για την εισαγωγή στα οποία απαιτείται εξέταση σε 
ειδικά μαθήματα ή πρακτικές δοκιμασίες, τα αντίστοιχα 
ειδικά μαθήματα και πρακτικές δοκιμασίες για κάθε ένα 
από τα τμήματα και τις σχολές αυτές, τον τρόπο, τον τό¬ 
πο και το χρόνο εξέτασης και βαθμολόγησης της εξέτα¬ 
σης στα ειδικά αυτά μαθήματα και πρακτικές δοκιμασίες 
και κάθε άλλη αναγκαία λεπτομέρεια ως ακολούθως: 


ΚΕΦΑΛΑΙΟ Α' 

Άρθρο 1 

Σχολές ή τμήματα τριτοβάθμιας εκπαίδευσης για τα 
οποία απαιτείται εξέταση σε ειδικά μαθήματα και 

ορισμός ειδικών μαθημάτων ή πρακτικών δοκιμασιών 
για κάθε ένα από αυτά. 

1. Για την εισαγωγή στο πρώτο εξάμηνο σπουδών των 
παρακάτω σχολών ή τμημάτων τριτοβάθμιας εκπαίδευ¬ 
σης οι υποψήφιοι φοιτητές εξετάζονται υποχρεωτικά σε 
ένα ή δύο ειδικά μαθήματα κατά περίπτωση. Ειδικότερα οι 
υποψήφιοι για εισαγωγή στις σχολές ή στα τμήματα: 

α) Αγγλικής Γλώσσας και Φιλολογίας των Ελληνικών 
Πανεπιστημίων και του Πανεπιστημίου Κύπρου καθώς και 
για το τμήμα Ναυτιλιακών Σπουδών του Πανεπιστημίου 
Πειραιά και Τουρκικών Σπουδών του Πανεπιστημίου Κύ¬ 
πρου εξετάζονται στο ειδικό μάθημα ξένης γλώσσας «Αγ¬ 
γλικά». 

β) Γαλλικής Γλώσσας και Φιλολογίας των Ελληνικών 
Πανεπιστημίων και του Πανεπιστημίου Κύπρου εξετάζο¬ 
νται στο αντίστοιχο ειδικό μάθημα ξένης γλώσσας «Γαλ¬ 
λικά». 

γ) Γερμανικής Γλώσσας και Φιλολογίας των Ελληνικών 
Πανεπιστημίων εξετάζονται στο αντίστοιχο ειδικό μάθημα 
ξένης γλώσσας «Γερμανικά». 

δ) Ιταλικής Γλώσσας και Φιλολογίας του Αριστοτέλειου 
Πανεπιστημίου Θεσσαλονίκης και κατεύθυνσης Ιταλικής 
Γλώσσας του τμήματος Ιταλικής και Ισπανικής Γλώσσας 
και Φιλολογίας του Καποδιστριακού Πανεπιστημίου Αθη¬ 
νών εξετάζονται στο αντίστοιχο ειδικό μάθημα ξένης 
γλώσσας «Ιταλικά». 

ε) Κατεύθυνσης Ισπανικής Γλώσσας του τμήματος Ιτα¬ 
λικής και Ισπανικής Γλώσσας και Φιλολογίας του Καποδι- 
στριακού Πανεπιστημίου Αθηνών και ειδίκευσης Ισπανι¬ 
κής Γλώσσας και Πολιτισμού του τμήματος Ξένων Γλωσ¬ 
σών Μετάφρασης και Διερμηνείας του Ιονίου Πανε¬ 
πιστημίου εξετάζονται στο αντίστοιχο ειδικό μάθημα ξέ¬ 
νης γλώσσας «Ισπανικά». 

στ) Διεθνών και Ευρωπαϊκών Σπουδών του Παντείου 
Πανεπιστημίου και του Πανεπιστημίου Πειραιά, Διεθνών 
και Ευρωπαϊκών Οικονομικών και Πολιτικών Σπουδών του 
Πανεπιστημίου Μακεδονίας, Επικοινωνίας και Μέσων Μα¬ 
ζικής Ενημέρωσης του Καποδιστριακού Πανεπιστημίου 

Αθηνών και Επικοινωνίας Μέσων και Πολιτισμού του Πα- 
ντείου Πανεπιστημίου, Δημοσιογραφίας και Μέσων Μαζι¬ 
κής Επικοινωνίας του Αριστοτέλειου Πανεπιστημίου Θεσ¬ 
σαλονίκης, Τουριστικών Επιχειρήσεων των Τ.Ε.Ι. και του 
τμήματος Εφαρμογών Ξένων Γλωσσών στη Διοίκηση και 
το Εμπόριο του Τ.Ε.Ι. Ηπείρου καθώς και για τις Ανώτερες 
Σχολές Τουριστικών Επαγγελμάτων Ρόδου και Αγίου Νι¬ 
κολάου Κρήτης των Σχολών Τουριστικής Εκπαίδευσης 
εξετάζονται σε ένα ειδικό μάθημα ξένης γλώσσας και ει¬ 
δικότερα σε ένα από τα εξής ειδικά μαθήματα ξένων 
γλωσσών: Αγγλικά ή Γαλλικά ή Γερμανικά ή Ιταλικά. 

ζ) Ειδίκευσης Μετάφρασης ή Διερμηνείαςτου τμήμα¬ 
τος Ξένων Γλωσσών Μετάφρασης και Διερμηνείας του 
Ιονίου Πανεπιστημίου εξετάζονται σε δύο ειδικά μαθή¬ 
ματα ξένων γλωσσών και ειδικότερα σε δύο από τα εξής 
ειδικά μαθήματα ξένων γλωσσών: Αγγλικά, Γαλλικά, 
Γερμανικά. 

η) ΜουσικώνΣπουδώντου Καποδιστριακού Πανεπιστη¬ 
μίου Αθηνών, του Αριστοτέλειου Πανεπιστημίου Θεσσα¬ 
λονίκης και του Ιονίου Πανεπιστημίου καθώς και για το 
τμήμα Μουσικής Επιστήμης και Τέχνης του Πανεπιστημί¬ 
ου Μακεδονίας εξετάζονται σε δυο ειδικά μαθήματα και 
συγκεκριμένα στα ειδικά μαθήματα «Αρμονία» και «Έλεγ¬ 
χος Μουσικών Ακουστικών Ικανοτήτων». 

θ) Αρχιτεκτόνων Μηχανικών του Ε.Μ.Π. και των Πανε¬ 
πιστημίων Αριστοτέλειου Θεσσαλονίκης, Πάτρας, Θεσ¬ 
σαλίας και Θράκης, Γραφιστικής, καθώς και των τμημά¬ 
των Τεχνολόγων Γραφικών Τεχνών, Διακοσμητικής, 
Φωτογραφίας και Συντήρησης Αρχαιοτήτων και Έργων 
Τέχνης και Ανακαίνισης και Αποκατάστασης Κτιρίων 
των ΤΕΙ εξετάζονται σε δύο ειδικά μαθήματα και συγκε¬ 
κριμένα στα ειδικά μαθήματα «Ελεύθερο Σχέδιο» και 
«Γ ραμμικό Σχέδιο». 

2. Για την εισαγωγή στο πρώτο εξάμηνο σπουδών των 
τμημάτων Επιστήμης Φυσικής Αγωγής και Αθλητισμού οι 
υποψήφιοι υποβάλλονται στην υγειονομική εξέταση και 
στις πρακτικές δοκιμασίες του άρθρου 3 της παρούσας 
απόφασης. 

Άρθρο 2 

Τρόπος εξέτασης ειδικών μαθημάτων 

Α. Η εξέταση κάθε ειδικού μαθήματος Ξένης Γλώσσας 
γίνεται ως εξής: 

Δίνεται στους εξεταζόμενους απόσπασμα έντυπου αυ¬ 
θεντικού γραπτού λόγου περίπου 180-200 λέξεων. Στον 
αριθμό αυτό προσμετρούνται όλες οι λέξεις, συμπερι¬ 
λαμβανομένων των άρθρων, των προθέσεων, των συνδέ¬ 
σμων κ.λ.π. 

Οι εξεταζόμενοι καλούνται να απαντήσουν σε τρεις ενό¬ 
τητες. Ειδικότερα καλούνται: 

1. Να αποδώσουντο παραπάνω απόσπασμα στην ελλη¬ 
νική γλώσσα, προσδίδοντάς του τη μορφή που θα έπρεπε 
να έχει, αν επρόκειτο να δημοσιευθεί σε ελληνικό έντυπο. 

2. Να απαντήσουν στην ξένη γλώσσα: 

α) Σε τρεις ερωτήσεις, με τις οποίες ελέγχεται όχι η δυ¬ 
νατότητα απλής αναπαραγωγής ή απλής τροποποίησης 
φράσης του κειμένου, αλλά η βαθιά κατανόησή του, δη¬ 
λαδή για ποιο λόγο, από ποιον και για ποιον έχει γραφτεί, 
τι σκοπό υπηρετεί, με ποια γλωσσικά στοιχεία υποδηλώ¬ 
νεται η στάση του συγγραφέα ή η σχέση του με αυτόν 
στον οποίο απευθύνεται κ.λ.π. 


β)Σε τρεις ερωτήσεις, με τις οποίες ελέγχεται η δυνατό¬ 
τητα του εξεταζόμενου να διαφοροποιήσει μέρη του κειμέ¬ 
νου, στην περίπτωση που θα άλλαζαν οι συνθήκες κάτω από 
τις οποίες έχει παραχθεί το κείμενο, δηλαδή το πρόσωπο 
που το γράφει ή αυτό στο οποίο απευθύνεται το κείμενο, ο 
χρόνος, ο σκοπός, η στάση του συγγραφέα κ.λ.π. 

3. Να συνθέσουν ένα γραπτό κείμενο στην ξένη γλώσσα 
περίπου 180-200 λέξεων. Στον αριθμό αυτό προσμετρού- 
νται όλες οι λέξεις, συμπεριλαμβανομένων των άρθρων, 
των προθέσεων, των συνδέσμων κ.λ.π. Το θέμα διατυπώ¬ 
νεται έτσι ώστε να δηλώνεται με σαφήνεια ποιος σε ποιόν, 
για ποιο πράγμα και με ποιο σκοπό γράφει. 

Η βαθμολογία στην κλίμακα 1-100 κατανέμεται ως ακο¬ 
λούθως : 

Η πρώτη ενότητα βαθμολογείται με 25 μονάδες. 

Η δεύτερη ενότητα βαθμολογείται με 30 μονάδες που 
κατανέμονται ισότιμα σε κάθε ομάδα ερωτήσεων. Οι 15 
μονάδες της κάθε ομάδας ερωτήσεων κατανέμονται στις 
τρεις ερωτήσεις της ομάδας ανάλογα με το επίπεδο δυ¬ 
σκολίας κάθε ερώτησης. 

Η τρίτη ενότητα βαθμολογείται με 45 μονάδες. 

Β. Η εξέταση του ειδικού μαθήματος «Αρμονία» γίνεται 
ως εξής: Δίνονται στους εξεταζόμενους για εναρμόνιση 
ένα ή δύο μουσικά κείμενα, που αντιστοιχούν στις γνώ¬ 
σεις του υποχρεωτικού αρμονίας. 

Γ. Η εξέταση του ειδικού μαθήματος «Έλεγχος Μουσι¬ 
κών Ακουστικών I κανοτήτων» περιλαμβάνει πέντε ομάδες 
των τεσσάρων ερωτήσεων ανά ομάδα και με πέντε επιλο¬ 
γές απαντήσεων η κάθε ερώτηση. 

Με την κάθε ομάδα ερωτήσεων επιδιώκεται: 

α) Με την πρώτη ομάδα αναγνώριση μελωδικών δια¬ 
στημάτων. 

β) Με την δεύτερη ομάδα αναγνώριση συγχορδιών. 

γ) Με την τρίτη ομάδα αναγνώριση διαδοχής συγχορ¬ 
διών. 

δ) Με την τέταρτη ομάδα αναγνώριση μέτρου και ρυθ¬ 
μικών σχημάτων. 

ε) Με την πέμπτη ομάδα Αναγνώριση - ταύτιση μελωδιών. 

Η εξέταση διενεργείται ως ακολούθως : 

Ανακοινώνεται κατ' αρχήν στους υποψήφιους η διαδι¬ 
κασία και ο τρόπος εξέτασης, αν δεν τους έχει διανεμηθεί 
εκ των προτέρων σχετικό έντυπο οδηγιών. Στη συνέχεια, 
με την επισήμανση στους εξεταζόμενους ότι αρχίζει η 
εξέταση, ακούγεται αρχικά το μουσικό άκουσμα (εκφώ¬ 
νηση) κάθε ερώτησης το οποίο επαναλαμβάνεται άλλες 
δυο φορές και μετά τη λήξη της τελευταίας επανάληψης 
ο υποψήφιος έχει 10" έως 12" χρόνο για να επιλέξει τη σω¬ 
στή απάντηση. 

Ειδικότερα η εξέταση κατά ομάδα και ερώτηση γίνεται 
ως εξής: 

α) Για την πρώτη ομάδα (αναγνώριση μελωδικών δια¬ 
στημάτων) ακούγεται ο φθόγγος-αφετηρία χωρίς να ονο¬ 
μάζεται. Ακολουθούν ένα ανιόν διάστημα (1η ερώτηση) 
και ένα κατιόν διάστημα (2η ερώτηση). Στη συνέχεια 
ακούγεται άλλο ένα ζευγάρι ανιόντος και κατιόντος δια¬ 
στήματος με αφετηρία τον οξύτερο και τον βαθύτερο 
φθόγγο των προηγούμενων ερωτήσεων αντίστοιχα, ή με 
τελείως διαφορετική αφετηρία (3η και 4η ερώτηση). Η 
αναγνώριση δεν αναφέρεται σε απόλυτα τονικά ύψη, αλ¬ 
λά στο είδος του διαστήματος. 

β) Για τη δεύτερη ομάδα (αναγνώριση συγχορδιών) 
ακούγονται προς αναγνώριση τέσσερις συγχορδίες (1η 
ως και 4η ερώτηση αντίστοιχα). Οι προς αναγνώριση 
συγχορδίες μπορεί να είναι: μείζονες, ελάσσονες, μεθ’ 
έβδομης, μεθ’ ενάτης, έβδομης ηλαττωμένης (με ή χωρίς 
αναστροφές). Οι συγχορδίες ακούγονται με πραγματικό 
αριθμό φθόγγων (δηλαδή χωρίς διπλασιασμούς φθόγ¬ 
γων) και η αναγνώριση δεν αναφέρεται σε απόλυτα τονι- 
κά ύψη, αλλά στο είδος της συγχορδίας. 

γ) Για την τρίτη ομάδα (αναγνώριση διαδοχής συγχορ¬ 
διών) ακούγονται προς αναγνώριση τέσσερις διαδοχές συγ¬ 
χορδιών (1η ως και 4η ερώτηση αντίστοιχα). Οι προς ανα¬ 
γνώριση διαδοχές μπορεί να είναι πτωτικά σχήματα ή άλλες 
χαρακτηριστικές διαδοχές συγχορδιών (τεσσάρων ή πέντε 
το πολύ). Η αναγνώριση δεν αναφέρεται σε απόλυτατονικά 
ύψη και οι προς επιλογή απαντήσεις διατυπώνονται με ανα¬ 
φορά βαθμιδών και με την αντίστοιχη αρίθμηση μπάσου. 

δ) Γ ια την τέταρτη ομάδα (αναγνώριση μέτρου και ρυθ¬ 
μικών σχημάτων) και για τις τρεις πρώτες ερωτήσεις της 
ομάδας αυτής, ακούγονται διαδοχές διαφορετικών ρυθ¬ 
μικών αξιών που συγκροτούν τέσσερα ως έξι μέτρα και 
ζητείται η αναγνώριση του μέτρου. Οι επιλογές απαντή¬ 
σεων περιλαμβάνουν μόνο τις ενδείξεις μέτρων, π.χ. 4/4, 
3/4, κ.ο.κ. Δεν δίδονται δηλαδή μέτρα όπως 4/2,3/2 κ.ο.κ. 

Με την τέταρτη ερώτηση της ομάδας αυτής ζητείται 
από τους εξεταζόμενους να ταυτίσουν ακροώμενη δια¬ 
δοχή ρυθμικών αξιών με κάποια από τις γραμμένες με 
φθογγόσημα επιλογές που θα έχουν μπροστά τους. 

ε) Γ ια την πέμπτη ομάδα (αναγνώριση-ταύτιση μελω¬ 
διών) δίνεται στην εκφώνηση ο αρχικός φθόγγος και η κλί¬ 
μακα μονοφωνικών μελωδιών έξι ως οκτώ το πολύ μέ¬ 
τρων, οι οποίες ακολουθούν (ερωτήσεις 1 ως 4).Ζητείται 
από τους εξεταζόμενους να ταυτίσουν την ακροώμενη 
μελωδία με μία από τις γραμμένες με νότες επιλογές που 
έχουν μπροστάτους. 

Η βαθμολογία στην κλίμακα 1-100 κατανέμεται ισότιμα 
σε κάθε ομάδα ερωτήσεων και η βαθμολογία κάθε ομά¬ 
δας ισότιμα στις ερωτήσεις της. 

Δ. Η εξέταση του ειδικού μαθήματος «Ελεύθερο Σχέ¬ 
διο» περιλαμβάνει ελεύθερη σχεδίαση αντικειμένων, που 
τοποθετούνται πάνω σε βάθρο και επιδιώκεται η εξακρί¬ 
βωση της ικανότητας του υποψηφίου να αποδίδει και να 
εκφράζειτα χαρακτηριστικά μορφικάγνωρίσματατου θέ¬ 
ματος, που δίνεται για σχεδίαση. 

Ε. Η εξέταση του ειδικού μαθήματος «Γραμμικό Σχέδιο» 
περιλαμβάνει σχεδίαση γεωμετρικών σχημάτων και μορ¬ 
φών, τα οποία δίνονται στον πίνακα ή σε φύλλο χαρτιού 
και επιδιώκεται η εξακρίβωση της ικανότητας του υποψη¬ 
φίου για σχεδίαση με ακρίβεια και καθαρότητα. 

Άρθρο 3 

Υγειονομική εξέταση και πρακτικές δοκιμασίες 
των υποψηφίων για τα ΤΕΦΑΑ 

Όσοι μαθητές της τελευταίας τάξης των ενιαίων Λυκεί¬ 
ων ημερήσιων και εσπερινών ή απόφοιτοι προηγούμενου 
έτους, κάτοχοι της Βεβαίωσης της παραγράφου 13 του 
άρθρου 1 του Ν. 2525/97 όπως συμπληρώθηκε με την 
παρ. 1 του άρθρου 1 του Ν. 2909/2001 (ΦΕΚ90 Α'), επιθυ¬ 
μούν να είναι υποψήφιοι για τα Τμήματα Επιστήμης Φυσι¬ 
κής Αγωγής και Αθλητισμού (ΤΕΦΑΑ) υποβάλλονται υπο¬ 


χρεωτικά το ίδιο έτος στην υγειονομική εξέταση και στις 
πρακτικές δοκιμασίες του παρόντος άρθρου. 

Α. ΥΓΕΙΟΝΟΜΙΚΗ ΕΞΕΤΑΣΗ 

1. Στα τμήματα Φυσικής Αγωγής και Αθλητισμού (ΤΕ¬ 
ΦΑΑ) δεν μπορούν να εισαχθούν υποψήφιοι που πάσχουν 
από ασθένεια ή έχουν σωματική βλάβη από τις αναφερό- 
μενες στην παράγραφο 2 του άρθρου αυτού. 

2. Τα νοσήματα και οι σωματικές βλάβες που αποκλεί¬ 
ουν τους υποψηφίους από το δικαίωμα εισαγωγής στα 
Τ.Ε.Φ.Α.Α. είναι: 

α) Καθολικές νόσοι: 

ι) Παχυσαρκία άνω του 40% του κανονικού βάρους, 
ιι) Χρόνια παραμορφωτική πολυαρθρίτιδα σε βαθμό 
που παρακωλύει τη λειτουργία των μελών, 
ιιι) Όγκοι κακοήθεις. 

ιν) Εκτεταμένοι κιρσοί, που προκαλούν διαταραχή κινη¬ 
τικότητας των άκρων. 

ν) Τελεία αγκύλωση μεγάλης άρθρωσης ή ατελής αγκύ¬ 
λωση που παρακωλύει ουσιωδώςτη λειτουργίατου μέλους, 
νι) Διαβήτης βαριάς μορφής με έκδηλες διαταραχές, 
β) Παθήσεις κατά χώρας: 

ΚΕΦΑΛΗ: Επίσημοι εμπιέσεις ή απώλειες ουσίας των 
οστώντου κρανίου ή άλλες βαριές βλάβεςτων οστώντης κε¬ 
φαλής, που προκαλούν μόνιμες λειτουργικές διαταραχές. 

ΣΤΟΜΑ - ΧΕΙΛΗ: Παθήσεις που δυσχεραίνουν ουσιω- 
δώς την ομιλία. Δυσαρθρίες, τραυλισμός κ.λ.π. 

ΟΡΓΑΝΑ ΑΚΟΗΣ: Η αμφίπλευρη κώφωση ή βαρηκοΐα 
μεγάλου βαθμού, ο ίλιγγος του ΜΕΝΙΕΒ και οι παθήσεις 
του λαβύρινθου. 

ΘΩΡΑΚΑΣ: Χρόνια ασθματική βρογχίτιδα που δεν θε¬ 
ραπεύεται. 

ΝΕΦΡΑ: 

ι) χρόνια νεφρίτιδα αζωθαιμική, χλωραιμική ή μικτή, 
ιι) τραύματα νεφρού μετά σοβαρών λειτουργικών δια¬ 
ταραχών. 

ιιι) υδρονέφρωση που δεν υποχωρεί σε θεραπεία, 
ιν) χρόνια πυελονεφρίτιδα μετά σοβαρών λειτουργικών 
διαταραχών. 

ΣΠΟΝΔΥΛΙΚΗ ΣΤΗΛΗ: 

ι) οι παραμορφώσεις της ωμοπλάτης, οι παθήσεις των 
αρθρώσεων του θώρακα, η κύφωση, η λόρδωση, η σκο¬ 
λίωση και κάθε παραμόρφωση του θώρακα, όταν είναι έκ- 
δηλη ή σε βαθμό που επιφέρει λειτουργικές διαταραχές. 

ιι) κατάγματα παλιά ή εξαρθρήματα, που προκαλούν 
σοβαρές λειτουργικές διαταραχές. 

ιιι) χρόνια αρθρίτιδα με αγκύλωση και γενικά οποιαδή¬ 
ποτε σημαντική ή έκδηλη παραμόρφωση της σπονδυλι¬ 
κής στήλης. 

ΠΥΕΛΟΣ: 

ι) οι παραμορφώσεις της πυέλου που επιφέρουν χωλό- 
τητα καταφανή. 

ιι) Τα συγκοινωνούντα μετά των ουροφόρων οδών ή με¬ 
τά των οστών της λεκάνης, καθώς και τα επιπλεκόμενα 
μετά εκτεταμένης αποκόλλησης του ορθού συρίγγια, που 
δεν υποχωρούν σε χειρουργική θεραπεία. 

ιιι) Στένωση του ορθού, πρόπτωση αυτού, πολύ ογκώ¬ 
δεις αιμορροΐδες μη επιδεκτικές θεραπείας. 
ΟΥΡΟΔΟΧΟΣ ΚΥΣΤΗ - ΠΡΟΣΤΑΤΗΣ: 
ι) Οι τραυματικές βλάβες της κύστης με σοβαρές λει¬ 
τουργικές διαταραχές. 

ιι) Επίσχεση ή ακράτεια ούρων που δεν θεραπεύεται. 

ΚΥΚΛΟΦΟΡΙΚΟ ΣΥΣΤΗΜΑ: 

ι) Μόνιμη καρδιακή μετατόπιση, που προκαλεί σοβαρές 
λειτουργικές διαταραχές, 
ιι) Χρόνιες μυοκαρδίτιδες ή περικαρδίτιδες, 
ιιι) Κάθε οργανική βλάβη των στομίων της καρδιάς, 
ιν) Η στηθάγχη, εξακριβωμένη δεόντως, 
ν) Μόνιμη ισχυρή αρτηριακή υπέρταση, 
νι) Οι καρδιακές αρρυθμίες που προκαλούν σοβαρές 
λειτουργικές διαταραχές, 
νιι) Καρδιακή ανεπάρκεια οποιοσδήποτε φύσης, 
νιιι) Σημαντική υπερτροφία της καρδιάς ή υπερλίπωση 
με σοβαρές λειτουργικές διαταραχές, 
ιχ) Οι αορτίτιδες με σημαντικές λειτουργικές διαταραχές, 
χ) Το ανεύρυσμα της αορτής. 

ΝΟΣΟΙ ΑΙΜΑΤΟΣ: 
ι) Λευχαιμία κάθε τύπου, 
ιι) Λεμφοσαρκωμάτωση γενική ή τοπική, 
ιιι) Νόσος του ΗΟϋΟΙΝ γενική ή τοπική, 
ιν) Χρόνια αναιμία, που δεν υποχωρεί με κατάλληλη θερα¬ 
πεία και που προκαλεί σοβαρές λειτουργικές διαταραχές, 
ν) Η αιμοφιλία, 
νι) Ο αιμολυτικός ίκτερος. 

ΜΕΛΗ: 

ι) Κάθε ανωμαλία κατά τον αριθμό ή το σχήμα και τις 
σχέσεις των μελών ή δυσμορφία ή ραιβότητα ή ανισότη¬ 
τα αυτών, που παρακωλύει την ελεύθερη λειτουργία του 
μέλους. 

ιι) Εκτεταμένοι κιρσοίτων κάτω άκρων επιπλεκόμενοι με 
σημαντικές τροφικές αλλοιώσεις ή επίμονα άτονα έλκη. 

ιιι) Κάθε βλάβη ή ανωμαλία άρθρωσης, που συνεπάγε¬ 
ται επίσημη λειτουργική δυσχέρεια. 

ιν) Απώλεια τμήματος, απώλεια ή αγκύλωση ενός ή πε¬ 
ρισσοτέρων δακτύλων, εφόσον ουσιωδώς δυσχεραίνεται 
η λειτουργία του χεριού. 

ν) Οι τραυματικές ή παθολογικές βλάβες του άκρου πο- 
δός, που παρακωλύουν ουσιωδώς το βάδισμα και δεν 
υποχωρούν με θεραπεία. 

ΟΡΓΑΝΑ ΟΡΑΣΗΣ: 

ι) Οξυδέρκεια αμφοτέρωθεν μικρότερη του μισού της φυ¬ 
σιολογικής. Μυωπία, υπερμετρωπία ή αστιγματισμός, που 
δεν διορθώνεται με τις κατάλληλες διόπτρες, ώστε να κα¬ 
ταστεί δυνατή οξυδέρκεια ίση τουλάχιστον με το μισό της 
φυσιολογικής. Οι παραπάνω ανωμαλίες, όταν συνοδεύο¬ 
νται από διαταραχές του βυθού εκτεταμένες. Εάν η όραση 
του ενός οφθαλμού είναι 10/10 με διόρθωση, ο άλλος 
οφθαλμός πρέπει να έχει όραση μέχρι και 1/10 τουλάχιστον. 

ιι) Οι πάσχοντες από συμβλέφαρο και παραμόρφωση 
των βλεφάρων (όγκοι, κύστες κ.λ.π.), που προκαλούν δια¬ 
ταραχές της λειτουργίας της όρασης ή των βλεφάρων, 
εφόσον προκαλούν διατάραξη της όρασης, 
ιιι) Λαγώφθαλμος. 

ιν) Εντρόπιο, εκτρόπιο, τριχίαση ενός ή και των δύο 
οφθαλμών, όταν παραβλάπτουν τη λειτουργία του 
οφθαλμού ή είναι ανίατες. 

ν) Βλεφαροπτώσεις, βλεφαρόσπασμος του ενός ή και 
των δύο οφθαλμών. 

νι) Εαρινή επιπεφυκίτιδατου ενός ή και των δύο οφθαλ¬ 
μών, όταν η νόσος προκαλεί επιπλοκές υπό τον κερατοει- 
δή ή προκαλεί ελάττωση της οξυδέρκειας του πάσχοντος 
οφθαλμού. 

νιι) Λευκώματα ή θολερότητες του κερατοειδούς ενός ή 


και των δύο οφθαλμών, που συνεπάγονται ελάττωση της 
όρασης. 

νιιι) Πανώδης κερατίτιδα του ενός ή και των δύο οφθαλ¬ 
μών. 

ιχ) Κερατόκωνος του ενός ή και των δύο οφθαλμών, 
χ) Σταφύλωματου κερατοειδούς του ενός ή και των δύο 
οφθαλμών. 

χι) Σκληρίτιδα επίμονη και βαριά, 
χιι) Σταφύλωματου σκληρού. 

χιιι) Πρόσθιες συνέχειες της ίριδας, που προκαλούν μεί¬ 
ωση της όρασης. 

χιν) Οπίσθιες ολικές συνέχειες (περίκλειση, σύγκλειση), 
φιδοδιάλυση, ανιριδία ολική κ.λ.π. 

χν) τέλειο ή ατελές εξάρθηματου φακού, αφακίατελεία 
ή ατελής, υπόσχημα, θολερότητατου περιφακίου ενός ή 
και των δύο οφθαλμών. 

χνι) Λιμοραγίες ή θολερότητατου υαλώδους σώματος, 
χνιι) Χοριοειδίτιδα αμφιβληστροειδίτιδα, χοριαμφιβλη- 
στροειδίτιδα, αποκόλληση του αμφιβληστροειδούς, 
χνιιι) οποιεσδήποτε παθήσεις του οπτικού νεύρου, 
χιχ) Έλλειψη της μελαγχρωστικής (αλβινισμός). 
χχ) Διαταραχή της αντίληψης ενός ή περισσοτέρων 
χρωμάτων (αχρωματοψία). 

χχι) Στενώσεις του οπτικού πεδίου ή εκτεταμένα σκοτώ¬ 
ματα του ενός ή και των δύο οφθαλμών. 

χχιι) Αμβλυωπία του ενός ή και των δυο οφθαλμών ίση 
προς τα 2/10. Η μονόπλευρη αμβλυωπία δεν αποκλείει 
τον υποψήφιο, εφόσον το άλλο μάτι έχει ικανοποιητική 
οπτική οξύτητα με ή χωρίς διόρθωση. 

χχιιι) Χρόνιες οστεΐτιδες του κόγχου με έκδηλες παρα¬ 
μορφώσεις και προσφύσεις του βολβού μετάτου κόγχου, 
χχιν) Εξόρυξη, ατροφία του βολβού, 
χχν) Εξώφθαλμος ανίατος του ενός ή και των δύο 
οφθαλμών. 

χχνι) Διπλωπία (παράλυση των μυών). 
χχνιι) Μόνιμος στραβισμός έκδηλος. 
χχνιιι) Νυσταγμός. 

χχιχ) Δακρυοκυστίτιδα που δεν υποχωρεί. 

χχχ) Γλαύκωμα. 

χχχι) Όγκος ενδοφθάλμιος. 

χχχιι) Οποιαδήποτε εξελικτική νόσος των οφθαλμών 
που απειλεί την όραση στο μέλλον (διαβητική - μελαγ- 
χρωστική αμφιβληστροπάθεια κ.τ.λ.). 
γ) Νευρικές και ψυχικές παθήσεις: 
ι) Μανιοκαταθλιπτικές ψυχώσεις, που με συστηματική 
θεραπεία δεν έχουν θεραπευθεί 
ιι) Χρόνιες σχιζοφρενικές ψυχώσεις, 
ιιι) Τοξικομανίες - αλκοολισμός, 
ιν) Επιληψία. 

ν) οι οργανικές ψυχώσεις, οι ανεπίδεκτες θεραπείες 
εγκεφάλου και μηνίγγων. 
νι) Όγκοι του εγκεφάλου ανεπίδεκτου θεραπείας, 
νιι) Τα έκδηλα λειτουργικά ή οργανικά υπολείμματα 
εγκεφαλικής διάσεισης. 
νιιι) Μετατραυματική μερική ή γενική επιληψία, 
ιχ) Οι ημιπληγίες ή ημιπαρέσεις. 
χ) Οι αφασίες, απραξίες και αγνωσίες, 
χι) Τα υπόλοιπα οργανικά ή λειτουργικά της ληθαργικής 
εγκεφαλίτιδας (συνδρομή ΡΑΗΟυίΝδΟΝ) κ.λ.π. 
χιι) Νόσοςτου ΡΑΒΟΨΙΝδΟΝ. 
χιιι) Μόνιμες θαλαμικές συνδρομές. 

χιν) Η κληρονομική παρεγκεφαλιδική αταξία και οι πα- 
ρεγκεφαλιδικές συνδρομές μεταλοιμώδεις ή τραυματι¬ 
κές, εφόσον δεν είναι ιάσιμες, 
χν) Η ψευδοπρομηκική παράλυση, 
χνι) Η νόσος του \Λ/ΙΙ_30Ν. 

χνιι) Η προϊούσαπρομηκική παράλυση και η μυασθένεια, 
χνιιι) Τα σημαντικά νευρολογικά υπολείμματα αποδρα- 
μουσών παθήσεωντου εγκεφάλου, 
χιχ) Η χορεία του ΗΙΙΤΟΙΝΟΤΟΝ και η αθέτωση. 
χχ) Οι χρόνιες μηνιγγίτιδες και μηνιγγοεγκεφαλίτιδες. 
δ) Παθήσεις Νωτιαίου Μυελού: 
ι) Οι χρόνιες μυελίτιδες. 

ιι) Τα σημαντικά υπολείμματα οξειών και τραυματικών 
μυελιτιδών. 

ιιι) Τα υπολείμματα διάσεισηςτου νωτιαίου μυελού, 
ιν) Η κατά πλάκας σκλήρυνση, 
ν) Η συριγγομυελία. 
νι) Πλάγια μυοτροφική σκλήρυνση, 
νιι) Οι χρόνιες νωτιαίες μηνιγγίτιδες, 
νιιι) Οι σπαστικές παραπληγίες και τα υπολείμματα τού¬ 
των. 

ιχ) Οι μυατροφίες κεντρικής αιτίας, που δυσχεραίνουν 
την κινητικότητα των μελών. 

χ) Οι διαταραχές των σφικτήρων που οφείλονται σε βλά¬ 
βες των οικείων κέντρων (ακράτεια ούρων κ.λ.π.). 
χι) Οι ιδιοπαθείς τρόμοι. 

χιι) Όγκοι του νωτιαίου μυελού ανεπίδεκτοι θεραπείας, 
ε) Παθήσεις των Νεύρων: 

ι) Οι περιφερικές παραλύσεις ή παρέσεις, που επακο¬ 
λουθούν από βλάβες των νεύρων και μειώνουν την επαγ¬ 
γελματική ικανότητα (υπολείμματα νευριτιδών ή πολυ¬ 
νευρίτιδων που είναι μόνιμα). 

ιι) Οι τραυματικές νευρίτιδες με επίμονες αισθητικές ή 
κινητικές παυσαλγικές διαταραχές. 

ιιι) Οι τραυματικές παραλύσεις ή παρέσεις νεύρων ση¬ 
μαντικών νευρικών κλώνων, εφ’ όσον επηρεάζουν την 
απρόσκοπτη εξάσκηση του επαγγέλματος, 
ιν) βαριές παραλύσεις κρανιακών νεύρων, 
ν) Τα νευρώματα τα μη επιδεκτικά θεραπείας, 
νι) Οι επίμονες νευραλγίες του τριδύμου, μετά την απο¬ 
τυχία της οικείας θεραπείας. 

νιι) Οι επίμονες νευραλγίες του ισχιακού που συνοδεύ¬ 
ονται από τροφικές και κινητικές διαταραχές. 

νιιι) Τα μόνιμα υπολείμματα ριζιτίδων ή πολυριζίτιδων, 
που παρακωλύουν τη λειτουργία των μελών, 
στ. Παθήσεις Μυϊκού και Συμπαθητικού Συστήματος: 
ι) Οι μυατροφίες εξαιτίας μυοπαθειών μόνιμου χαρα¬ 
κτήρα (περιλαμβάνονται και οι προϊούσες μυοπάθειες), 
ιι) Η νόσος του Τ0Μ50Ν. 

ιιι) Οι χρόνιες συσπάσεις των μυών, κεντρικής ή περιφε¬ 
ρειακής αιτίας που επιφέρουν σημαντικές λειτουργικές 
διαταραχές (ραιβόκρανο κ.λ.π.). 

ιν) Η έντονου βαθμού ερυθρομελαλγία, συνδρομή ΒΕΥ- 
ΝΑΙύϋ, χρόνια αποκυάνωση και το τροφικό οίδημα (νόσος 
του ΜΕΙΖΕ). 

3. Η υγειονομική εξέταση των υποψηφίων για τα ΤΕΦΑΑ 
διενεργείται από την οικεία Επιτροπή Υγειονομικής Εξέ¬ 
τασης και Πρακτικής Δοκιμασίας του άρθρου 11 της πα¬ 
ρούσας απόφασης. 

Κάθε υποψήφιος δικαιούται να υποβάλλει σχετική αίτη¬ 
ση και να προσέλθει σε μία και μόνο Επιτροπή Υγειονομι¬ 


κής Εξέτασης και Πρακτικής Δοκιμασίας εντός της προ¬ 
θεσμίας διεξαγωγής της υγειονομικής εξέτασης και των 
πρακτικών δοκιμασιών που ορίζεται με απόφαση του 
Υπουργού Εθνικής Παιδείας και θρησκευμάτων, και ανα¬ 
κοινώνεται από τα μέσα μαζικής ενημέρωσης πέντε (5) 
τουλάχιστον μέρες πριν από την έναρξή της. Με την αίτη¬ 
σή του ο υποψήφιος δηλώνει τα τρία (3) από τα τέσσερα 
(4) αγωνίσματα της παραγράφου 1 της περίπτωσης Β του 
άρθρου αυτού στα οποία επιθυμεί να εξεταστεί και εφο¬ 
διάζεται με το δελτίο υποψηφίου για τα ΤΕΦΑΑ. Η δήλω¬ 
σή του αυτή δεν μπορεί να τροποποιηθεί κατά τη διάρκεια 
εξέτασης των αγωνισμάτων. 

Ο υποψήφιος κατά την προσέλευσή του στην Επιτροπή 
Υγειονομικής Εξέτασης και Πρακτικής Δοκιμασίας πρέ¬ 
πει να είναι εφοδιασμένος με δύο (2) μικρές φωτογρα¬ 
φίες, ακτινογραφία θώρακα, καρδιογράφημα και βεβαίω¬ 
ση οπτικής οξύτητας, από νοσηλευτικό ίδρυμα του δημο¬ 
σίου ή ΝΠΔΔ ή ιατρό του δημοσίου ή ιδιώτη ιατρό, 
εφόσον βεβαιώνεται από τον υποψήφιο με υπεύθυνη δή¬ 
λωσή του σε απλό χαρτί, ότι στον τόπο διαμονής του δεν 
υπάρχει γιατρός του δημοσίου αντίστοιχης ειδικότητας, 
και με το δελτίο μαθητικής ταυτότητας ή την Βεβαίωση 
τηςπαραγράφου 13του άρθρου 1 του Ν. 2525/1997 (ΦΕΚ 
188 Α') όπως συμπληρώθηκε με τη παράγραφο 1 του άρ¬ 
θρου 1 του Ν. 2909/2001 (ΦΕΚ 90 Α') που γράφει τον κω¬ 
δικό αριθμό του υποψηφίου. 

Β. ΠΡΑΚΤΙΚΕΣ ΔΟΚΙΜΑΣΙΕΣ 

1. Η πρακτική δοκιμασία περιλαμβάνει τη συμμετοχή 
του υποψηφίου σε τρία από τα παρακάτω κατά φύλλο 
αγωνίσματα και αξιολογείται για κάθε ένα από τα αγωνί¬ 
σματα αυτά με βάση την επίδοσή του ως ακολούθως: 

ΑΡΡΕΝΩΝ 


ΒΑΘΜΟΙ 

ΔΡΟΜΟΣ 

ΑΛΜΑ ΣΕ 

ΣΦΑΙΡΟΒΟΛΙΑ 

ΚΟΛΥΜΒΗΣΗ 


400 μ. 

ΜΗΚΟΣ 

(Βάρος σφαίρας 
6ΚΘΒ) 

(50 μ. ελεύθερο) 

20 

μέχρι 52" 

6.20 καιάνω 

14μ. καιάνω 

έως 29" 

19 

52" 1 - 52"5 

6.19μ. - 6.05μ. 

13.99μ.-13.60μ. 

29" 1 

- 30"0 

18 

52"6 - 53" 

6.04μ.-5.90μ. 

13.59μ,-13.20μ. 

30" 1 

- 3 ί'Ο 

17 

53 "1 - 53 "5 

5.89μ.-5.75μ. 

13.19μ. - 12.80μ. 

31"1 

- 32"0 

16 

53 "6 - 54" 

5.74μ.-5.60μ. 

12.79μ.-12.40μ. 

32" 1 

- 33"0 

15 

54"1-54"5 

5.59μ.-5.45μ. 

12.39μ.-12.00μ. 

33" 1 

- 34"0 

14 

54"6 - 55" 

5.44μ.-5.30μ. 

11.99μ.-11.60μ. 

34" 1 

- 35"0 

13 

55" 1 -55"5 

5.29μ.-5.15μ. 

11.59μ.-11.20μ. 

35" 1 

- 36"0 

12 

55 "6 - 56" 

5.14μ.-5.00μ. 

11.19μ.-10.80μ. 

36" 1 

- 37"0 

11 

56"1-56"5 

4.99μ. -4.85μ. 

10.79μ.-10.40μ. 

37" 1 

- 38"0 

10 

56 "6 - 57" 

4.84μ. -4.70μ. 

10.39μ,-ΙΟ.ΟΟμ, 

38" 1 

- 39 "0 

9 

57Ί-5Γ5 

4.69μ.-4.55μ. 

9.99μ.-9.60μ. 

39" 1 

- 40"0 

8 

57"6 - 58" 

4.54μ.-4.40μ. 

9.59μ.-9.20μ. 

40" 1 

-41"0 

7 

58"1-58"5 

4.39μ.-4.25μ. 

9.19μ.-8.80μ. 

41"1 

- 42"0 

6 

58"6 - 59" 

4.24μ.-4.10μ. 

8.79μ.-8.40μ. 

42" 1 

- 43 "0 

5 

59"1-59"5 

4.09μ.-3.95μ. 

8.39μ.-8.00μ. 

43" 1 

- 44"0 

4 

59"6 - 60" 

3.94μ.-3.80μ. 

7.99μ.-7.60μ. 

44" 1 

- 45"0 

3 

60 "1 - 60 "5 

3.79μ.-3.65μ. 

7.59μ.-7.20μ. 

45" 1 

- 46"0 

2 

60"6 - 61" 

3.64μ.-3.50μ. 

7.19μ.-6.80μ. 

46" 1 

- 47"0 

1 

61Ί-6Γ5 

3.49μ.-3.35μ. 

6.79μ.-6.40μ. 

47" 1 

- 48"0 

0 

61"6 καιάνω 

3.34μ. - και κάτω 

6.39μ. και κάτω 

48" 1 και άνω 

ΘΗΛΕΩΝ 


ΒΑΘΜΟΙ 

ΔΡΟΜΟΣ 

ΑΛΜΑ ΣΕ 

ΣΦΑΙΡΟΒΟΛΙΑ 

ΚΟΛΥΜΒΗΣΗ 


200 μ. 

ΜΗΚΟΣ 

(Βάρος σφαίρας 
4Κ0Β) 

(50 μ. ελεύθερο) 

20 

μέχρι26"5 

5.15μ. και άνω 

ΙΙ.ΟΟμ. και άνω 

έως31"0 

19 

26"6- 27" 

5.14μ.-5.00μ. 

10.99μ.-10.60μ. 

31"1 

-32"0 

18 

27"1-27"5 

4.99μ.-4.85μ. 

10.59μ.-10.20μ. 

32" 1 

-33"0 

17 

27"6- 28" 

4.84μ. -4.70μ. 

10.19μ.-9.80μ. 

33" 1 

- 34"0 

16 

28"1-28"5 

4.69μ.-4.55μ. 

9.79μ.-9.40μ. 

34" 1 

- 35"0 

15 

28"6 - 29" 

4.54μ.-4.40μ. 

9.39μ.-9.00μ. 

35" 1 

- 36"0 

14 

29"1 - 29"5 

4.39μ.-4.25μ. 

8.99μ.-8.60μ. 

36" 1 

- 37"0 

13 

29"6 - 30" 

4.24μ. - 4. ΙΟμ. 

8.59μ. 8.20μ. 

37" 1 

- 38"0 

12 

30"1 - 30"5 

4.09μ.-3.95μ. 

8.19μ.-7.80μ. 

38"1 

- 39"0 

11 

30"6 -31" 

3.94μ. -3.80μ. 

7.79μ.-7.40μ. 

39" 1 

- 40"0 

10 

3ΓΊ-3Γ5 

3.79μ. -3.65μ. 

7.39μ.-7.00μ. 

40" 1 

-4Γ0 

9 

3Γ6-32" 

3.64μ.-3.50μ. 

6.99μ.-6.60μ. 

41"1 

- 42"0 

8 

32" 1 -32"5 

3.49μ.-3.35μ. 

6.59μ. -6.20μ. 

42" 1 

- 43"0 

7 

32"6 - 33" 

3.34μ.-3.20μ. 

6.19μ.-5.80μ. 

43" 1 

- 44"0 

6 

33" 1 -33"5 

3.19μ.-3.05μ. 

5.79μ.-5.40μ. 

44" 1 

- 45"0 

5 

33"6 - 34" 

3.04μ.-2.90μ. 

5.39μ. 5.00μ. 

45" 1 

- 46"0 

4 

34" 1 -34"5 

2.89μ. -2.75μ. 

4.99μ.-4.60μ. 

46" 1 

- 47"0 

3 

34"6 - 35" 

2.74μ.-2.60μ. 

4.59μ.-4.20μ. 

47" 1 

- 48"0 

2 

35" 1 -35"5 

2.59μ.-2.45μ. 

4.19μ.-3.80μ. 

48" 1 

- 49"0 

1 

35"6 - 36" 

2.44μ.-2.30μ. 

3.79μ. 3.40μ. 

49" 1 

- 50"0 

0 

36" 1 και άνω 

2.29μ. και κάτω 

3.39μ. και κάτω 

50"1 και άνω 


2. Τα αγωνίσματα διεξάγονται σύμφωνα με τους διε¬ 
θνείς κανονισμούς. Στο άλμα σε μήκος και στη σφαιροβο¬ 
λία οι υποψήφιοι δικαιούνται τρεις (3) προσπάθειες, από 
τις οποίες βαθμολογείται η καλύτερη. 

3. Βαθμός επίδοσης του υποψηφίου στις πρακτικές δο¬ 
κιμασίες είναι ο μέσος όρος των βαθμών στα τρία αγωνί¬ 
σματα που διαγωνίστηκε και ο οποίος εκφράζεται με προ¬ 
σέγγιση δεκάτου. Για τον υπολογισμό του βαθμού με 
προσέγγιση δεκάτου, στις περιπτώσεις που κατά τον υπο¬ 
λογισμό προκύπτουν περισσότερατου ενός δεκαδικά ψη¬ 
φία, αν το δεύτερο δεκαδικό ψηφίο είναι ίσο ή μεγαλύτε¬ 
ρο του πέντε (5) το πρώτο δεκαδικό ψηφίο προσαυξάνε¬ 
ται στο αμέσως επόμενο παραλειπομένων των λοιπών και 
αν είναι μικρότερο του πέντε (5) παραλείπονται όλα τα 
υπόλοιπα πέραν του πρώτου δεκαδικά ψηφία. 

4. Ο υποψήφιος βαθμολογείται στις πρακτικές δοκιμα¬ 
σίες μόνο εφόσον έλαβε μέρος τουλάχιστον σε ένα από 
τα αγωνίσματα τα οποία δήλωσε. Σε περίπτωση απουσίας 
του σε ένα ή δυο αγωνίσματα, αυτό σημειώνεται με την 
ένδειξη «ΑΠΟΥΣΙΑ» και για την εξαγωγή του ανωτέρω μέ¬ 
σου όρου θεωρείται ότι στα αγωνίσματα που απούσιασε 
έχει βαθμό μηδέν (0). 

Υποψήφιος που δεν λαμβάνει μέρος σε κανένα αγώνι¬ 
σμα αποκλείεται από τη διαδικασία επιλογής των εισαγο- 
μένων στα ΤΕΦΑΑ. 

5. α) Οι υποψήφιοι κατά την διενέργεια των πρακτικών 
δοκιμασιών έχουν υποχρέωση κόσμιας συμπεριφοράς, 
συμμόρφωσης προς τους κανόνες ευταξίας και πειθαρ¬ 
χίας, καθώς και πιστής τήρησης των υποδείξεων και των 
συστάσεων των μελών της αρμόδιας επιτροπής. 

β) Υποψήφιος που δολιεύεται με οποιοδήποτε τρόπο την 
εξέταση ή εμποδίζει με ανυπακοή ή αταξία την ομαλή διε¬ 
ξαγωγή της, είναι δυνατόν να αποκλείεται από την παραπέ¬ 
ρα εξέταση στο συγκεκριμένο αγώνισμα με απόφαση της 
οικείας επιτροπής, μετά από προηγούμενη απολογία του. 


Σε περίπτωση υποτροπής, ο υποψήφιος μπορεί να αποκλεί¬ 
εται από τις εξετάσεις των αγωνισμάτων που δεν έχουν διε- 
ξαχθεί ανάλογα με τη σοβαρότητα του παραπτώματος, με 
αιτιολογημένη απόφαση της επιτροπής, που λαμβάνεται 
μετά από προηγούμενη απολογία του υποψηφίου. 

γ) Στην περίπτωση που, αντίτου υποψηφίου, έλαβε μέρος 
στη διενέργεια των πρακτικών δοκιμασιών έστω και σε ένα 
μόνο αγώνισμα άλλο πρόσωπο (πλαστοπροσωπία), ο υπο¬ 
ψήφιος αποκλείεται από τη διαδικασία επιλογής για τα 
Τ.Ε.Φ.Α.Α. και η βαθμολογία του στα αγωνίσματα που τυχόν 
έλαβε μέρος θεωρείται ως ουδέποτε επιτευχθείσα. Το ίδιο 
ισχύει και για τους υποψηφίους που τυχόν έχουν συνεργή¬ 
σει στην τέλεση του παραπάνω αδικήματος. 

δ) Ο υποψήφιος που εξετάζεται σε περισσότερες από 
μία (1) επιτροπές, αποκλείεται από τη διαδικασία επιλο¬ 
γής για τα Τ.Ε.Φ.Α.Α., με απόφαση της επιτροπής έκδο¬ 
σης αποτελεσμάτων επιλογής. 

Άρθρο 4 

Δικαιούχοι συμμετοχής στις εξετάσεις των ειδικών 
μαθημάτων - Χρόνος και τόπος υποβολής αίτησης 

1. Δικαίωμα συμμετοχής στις εξετάσεις των ειδικών μα¬ 
θημάτων και για όσα από αυτά δήλωσαν ότι επιθυμούν να 
εξετασθούν έχουν: 

α. οι μαθητές της τελευταίας τάξης των Ενιαίων Λυκεί¬ 
ων ημερήσιων και εσπερινών και οι κάτοχοι απολυτηρίου 
τίτλου σπουδών Ενιαίου Λυκείου ή άλλου αντίστοιχου 
σχολείου Δευτεροβάθμιας εκπαίδευσης που υπέβαλαν 
την αίτηση της παραγράφου 2 του άρθρου αυτού και 

β. οι υποψήφιοι για εισαγωγή στα τμήματα των Τ. Ε. I, και 
των Ανώτερων Σχολών Τουριστικών Επαγγελμάτων των 
Σχολών Τουριστικής Εκπαίδευσης (Σ.Τ.Ε.) απόφοιτοιτου 
Β' κύκλου των Τ.Ε.Ε. που έχουν δηλώσει συμμετοχή σε 
εξέταση ειδικού μαθήματος στο μηχανογραφικό τους 
δελτίο σύμφωνα με τις διατάξεις που ισχύουν κάθε φορά. 

2. Οι μαθητές της τελευταίας τάξης Ενιαίου Λυκείου 
ημερήσιου ή Εσπερινού και οι κάτοχοι απολυτηρίου τίτ¬ 
λου Ενιαίου Λυκείου ή άλλου τύπου Λυκείου ή Σχολείου 
δευτεροβάθμιας εκπαίδευσης που επιθυμούν να λάβουν 
μέρος στην εξέταση των ειδικών μαθημάτων υποβάλλουν 
σχετική αίτηση - δήλωση από 1 έως 10 Φεβρουάριου του 
έτους διεξαγωγής των εξετάσεων. 

Προκειμένου για μαθητές η αίτηση - δήλωση υποβάλλεται 
στο Λύκειο που φοιτούν και προκειμένου για αποφοίτους 
στο Λύκειο που υπέβαλαν την αίτηση συμμετοχής τους στις 
εξετάσεις των μαθημάτων της τελευταίας τάξης του Ενιαί¬ 
ου Λυκείου που εξετάζονται σε εθνικό επίπεδο. 

Άρθρο 5 

Πρόγραμμα εξετάσεων 

Το Πρόγραμμα των εξετάσεων των ειδικών μαθημάτων 
ορίζεται με απόφαση του Υπουργού Εθνικής Παιδείας και 
Θρησκευμάτων και ανακοινώνεται από τα μέσα μαζικής 
ενημέρωσης δέκα (10) τουλάχιστον μέρες πριν από την 
έναρξη των εξετάσεων. Στο πρόγραμμα αναφέρονται η 
ημερομηνία εξέτασης κάθε μαθήματος, η διάρκεια εξέτα¬ 
σης του μαθήματος και η ώρα προσέλευσης των υποψη¬ 
φίων στις αίθουσες των εξετάσεων. Με την ίδια απόφαση 
ορίζεται και η προθεσμία διεξαγωγής της υγειονομικής 
εξέτασης και των πρακτικών δοκιμασιών του άρθρου 3 
της απόφασης αυτής. 

Άρθρο 6 

Εξεταστικά κέντρα 

1. Τα ειδικά μαθήματα, με την επιφύλαξη της παραγρά¬ 
φου 2 του άρθρου αυτού και των παραγράφων 3 και 4 του 
άρθρου 9 της παρούσας απόφασης εξετάζονται σε εξετα¬ 
στικά κέντρα της Αθήνας και της Θεσσαλονίκης, που χρησι¬ 
μοποιούνται για τις προαγωγικές και απολυτήριες εξετά¬ 
σεις αντίστοιχα της Β' και Γ τάξης του Ενιαίου Λυκείου. 

Ανάλογα με τον αριθμό υποψηφίων σε κάθε ειδικό μά¬ 
θημα μπορεί να ορίζονται εξεταστικά κέντρα και σε άλλες 
πόλεις της Ελλάδας. 

Τα εξεταστικά κέντρα για την διεξαγωγή των εξετάσεων 
των ειδικών μαθημάτων και η κατανομή των υποψηφίων σε 
αυτά γίνεται με απόφαση του Υπουργού Εθνικής Παιδείας 
και Θρησκευμάτων και ανακοινώνεται από τα Μ.Μ.Ε. 

Γιατην εξέταση του ειδικού μαθήματος «Έλεγχος Μουσι¬ 
κών Ακουστικών Ικανοτήτων» μπορεί να χρησιμοποιούνται 
και άλλα διδακτήρια ή χώροι εκτός των Ενιαίων Λυκείων, 
που στην περίπτωση αυτή λειτουργούν ως παραρτήματα 
των εξεταστικών κέντρων αντίστοιχων Ενιαίων Λυκείων. 

2. Η εξέταση του ειδικού μαθήματος των Αγγλικών γίνε¬ 
ται σε εξεταστικά κέντρα (Ενιαία Λύκεια) που λειτουρ¬ 
γούν στις έδρες των Διευθύνσεων ή Γ ραφείων Δευτερο¬ 
βάθμιας Εκπαίδευσης (Δ.Ε.), σύμφωνα με απόφαση των 
Διευθυντών των οικείων Διευθύνσεων ή προϊσταμένων 
Γ ραφείων Δ.Ε. και ανακοινώνονται πέντε (5) τουλάχιστον 
ημέρες πριν από την ημερομηνία εξέτασης του μαθήμα¬ 
τος αυτού. Με την ίδια απόφαση κατανέμονται στα Ε.Κ. 
αλφαβητικά οι υποψήφιοι που έχουν καταθέσει αίτηση- 
δήλωση σε λύκειο της οικείας Διεύθυνσης ή Γ ραφείου 
Δ.Ε. και έχουν δηλώσει ότι θα εξεταστούν στο παραπάνω 
μάθημα. Γ ια τη λειτουργία Ε.Κ. στην έδρα Γ ραφείου Δ.Ε. 
απαιτείται ένας ελάχιστος αριθμός υποψηφίων στο συ¬ 
γκεκριμένο κέντρο που δεν μπορεί να είναι μικρότερος 
από εκατό (100). Σε περίπτωση που οι υποψήφιοι ενός 
γραφείου Δ.Ε. είναι λιγότεροι από εκατό (100), προσέρ¬ 
χονται για εξέταση σε Ε.Κ. του πλησιέστερου Γ ραφείου ή 
της οικείας Διεύθυνσης Δ.Ε. 

Κατ’ εξαίρεση των διατάξεων της παραγράφου αυτής 
υποψήφιοι που προέρχονται από λύκεια νησιωτικών ή και 
άλλων περιοχών της χώρας, στις οποίες υπάρχουν ειδικές 
συγκοινωνιακές συνθήκες, μπορούν να εξετάζονται σε εξε¬ 
ταστικό κέντρο του οικείου Γ ραφείου Δ.Ε. ή σε εξεταστικό 
κέντρο άλλης Δ/νσης Δ.Ε., που ορίζεται και ανακοινώνεται 
το αργότερο πέντε (5) ημέρες πριν από την έναρξη του μα¬ 
θήματος αυτού, από την αρμόδια υπηρεσία του ΥΠΕΠΘ σε 
συνεργασία με τις οικείες Δ/νσεις ή Γραφ. Δ.Ε. 

Άρθρο 7 

Επόπτες εξετάσεων Ειδικών Μαθημάτων 

Τη γενική εποπτείατων εξετάσεωντων ειδικών μαθημά¬ 
των και τον συντονισμό της διενέργειάς τους σε όλα τα 
εξεταστικά κέντρα και εξεταστικά παραρτήματα της δι¬ 
καιοδοσίας τους έχουν οι Προϊστάμενοι των οικείων 
Δ/νσεων ή Γ ραφείων Δ.Ε. 

Άρθρο 8 

Επιτροπές εξεταστικών κέντρων - Επιτηρητές 

Οι επιτροπές των εξεταστικών κέντρων για τη διενέρ¬ 
γεια των εξετάσεων των ειδικών μαθημάτων συγκροτού¬ 
νται σύμφωνα με τις διατάξεις της παραγράφου 4 του άρ¬ 


θρου 13 του Π.Δ. 86/2001 (ΦΕΚ 73 Α') όπως τροποποιή¬ 
θηκε και ισχύει κάθε φορά. 

Με απόφαση του προϊσταμένου της οικείας Διεύθυνσης 
ή του Γραφείου Δευτεροβάθμιας Εκπαίδευσης (Δ.Ε.), 
στην επιτροπή κάθε εξεταστικού κέντρου για το μάθημα 
«έλεγχος μουσικών ακουστικών ικανοτήτων», παρευρί- 
σκεται ως ειδικός επόπτης των εξετάσεων σχολικός σύμ¬ 
βουλος ή καθηγητής Δ.Ε. κατά προτεραιότητα με βαθμό 
Α', του κλάδου ΠΕ 16. 

Ως επιτηρητές στις εξετάσεις των ειδικών μαθημάτων 
ορίζονται καθηγητές Δ.Ε ή μέλη του Ειδικού Εκπαιδευτι¬ 
κού Προσωπικού Πανεπιστημίων ή Τ.Ε.Ι., εφαρμοζομέ- 
νων κατά τα λοιπά των οικείων διατάξεων του Π.Δ. 86/ 
2001 (ΦΕΚ 73 Α) όπως ισχύουν κάθε φορά. 

Γ ια τις αρμοδιότητες των επιτροπών των εξεταστικών 
κέντρων, την επιτήρηση, τη διαβίβαση των θεμάτων, τις 
υποχρεώσεις των εξεταζόμενων και γενικά τη διαδικασία 
των εξετάσεων, εφαρμόζονται ανάλογα οι αντίστοιχες 
διατάξεις που ισχύουν κάθε φορά για τις προαγωγικές και 
απολυτήριες εξετάσεις αντίστοιχα της Β' και Γ τάξης του 
Ενιαίου Λυκείου, με την επιφύλαξη των άρθρων, 9,10,12, 
13 και 14 της παρούσας. 

Άρθρο 9 

«Φυσικώς αδύνατοι» υποψήφιοι 

1. Όσοι εμπίπτουν στις διατάξεις του άρθρου 27 του 
Π.Δ. 86/2001 για προφορική εξέταση, όπως ισχύουν κάθε 
φορά, εξετάζονται στα ειδικά μαθήματα σύμφωνα με τις 
διατάξεις του άρθρου αυτού, εφόσον υποβάλλουν σχετι¬ 
κή αίτησή, συνοδευόμενη από αντίγραφα των προβλεπό- 
μενων από τις διατάξεις αυτές πιστοποιητικών. 

2. Οι κατά την προηγούμενη παράγραφο υποψήφιοι, 
υποβάλλουν τη σχετική αίτηση συνοδευόμενη από τα 
προβλεπόμενα πιστοποιητικά μαζί με την αίτηση συμμε¬ 
τοχής στις εξετάσεις ειδικών μαθημάτων από 1 έως 10 
Φεβρουάριου κάθε χρόνο κατά περίπτωση, στο οικείο Λύ¬ 
κειο. Το Λύκειο διαβιβάζει τις αιτήσειςτων υποψηφίων μα¬ 
ζί με τις σχετικές γνωματεύσεις μέσω του αρμόδιου προϊ¬ 
σταμένου διεύθυνσης ή γραφείου δευτεροβάθμιας εκ¬ 
παίδευσης στα οικεία βαθμολογικά κέντρα ειδικών 
μαθημάτων όπου λειτουργεί επιτροπή εξέτασης «φυσι¬ 
κώς αδυνάτων» ή στην Κεντρική Υπηρεσίατου ΥΠΕΠΘ για 
τους υποψηφίους των παραγράφων 3 εδάφιο β και 4 εδά¬ 
φιο β του άρθρου αυτού. 

3. α) Όσοι από τους υποψηφίους της παραγράφου 1 του 
άρθρου αυτού υπέβαλαν αίτηση σεΛύκειατης Μακεδονίας, 
της Θράκης και της Θεσσαλίας, εξετάζονται, για άλατα ει¬ 
δικά μαθήματα εκτός από το μάθημα των Ισπανικών από την 
επιτροπή εξέτασης «φυσικώς αδυνάτων» που εδρεύει στο 
Βαθμολογικό Κέντρο Ειδικών Μαθημάτων Θεσσαλονίκης. 
Με απόφαση του προέδρου του οικείου βαθμολογικού κέ¬ 
ντρου και ειδικά για το μάθημα «Έλεγχος Μουσικών Ακου¬ 
στικών Ικανοτήτων» η ως άνω επιτροπή «φυσικώς αδυνά¬ 
των» μπορεί να εδρεύει σε εξεταστικό κέντρο (Ε.Κ.) της 
Θεσσαλονίκης όπου εξετάζεται το μάθημα αυτό. 

β) Οι υποψήφιοι για το ειδικό μάθημα των Ισπανικών, 
εξετάζονται από την Κ.Ε.Ε.Μ. που για την περίπτωση αυ¬ 
τή λειτουργεί ως επιτροπή εξέτασης «φυσικώς αδυνά¬ 
των» και οι εισηγητές των Ισπανικών ασκούν καθήκοντα 
εξεταστών-βαθμολογητών. 

4. Όσοι από τους υποψηφίους της παραγράφου 1 του 

άρθρου αυτού υπέβαλαν αίτηση στις λοιπές πλην των 
αναφερομένων στην προηγούμενη παράγραφο, περιφέ¬ 
ρειες της χώρας εξετάζονται: 

α) Σε όλα τα ειδικά μαθήματα, πλην των ειδικών μαθη¬ 
μάτων «Έλεγχος Μουσικών Ακουστικών Ικανοτήτων», 
«Ιταλικά» και «Ισπανικά» από την επιτροπή εξέτασης «φυ- 
σικώς αδυνάτων» που εδρεύει στο Βαθμολογικό Κέντρο 
Ειδικών Μαθημάτων Αθήνας. 

β) Στα ειδικά μαθήματα «Έλεγχος Μουσικών Ακουστι¬ 
κών Ικανοτήτων», «Ιταλικά» και «Ισπανικά» από την Κε¬ 
ντρική Επιτροπή Ειδικών Μαθημάτων (ΚΈΈ.Μ.) που για 
την περίπτωση αυτή θεωρείται ως επιτροπή εξέτασης 
«φυσικώς αδυνάτων» και οι εισηγητές των ειδικών αυτών 
μαθημάτων ασκούν καθήκοντα εξεταστών - βαθμολογη¬ 
τών κατά περίπτωση. 

5. Οι εξετάσεις για τους «φυσικώς αδυνάτους» υποψηφί¬ 
ους διενεργούνται γραπτά ή προφορικά ή γραπτά και προ¬ 
φορικά από την οικεία επιτροπή εξέτασης «φυσικώς αδυνά¬ 
των» κατά τον ίδιο χρόνο και με το ίδιο πρόγραμμα, με το 
οποίο διενεργούνται οι εξετάσεις ειδικών μαθη μάτων και πά¬ 
νω στα ίδια θέματα, στα οποία εξετάζονται οι υπόλοιποι υπο¬ 
ψήφιοι. Με απόφαση της ίδιας επιτροπής εξέτασης «φυσι¬ 
κώς αδυνάτων» μπορεί να παρατείνεται κατά περίπτωση και 
μόνο γι’ αυτή την κατηγορία υποψηφίων η διάρκεια εξέτα¬ 
σής τους, πέραν της καθορισμένης διάρκειας από το πρό¬ 
γραμμα εξετάσεων, για κάθε εξεταζόμενο μάθημα. 

ΚΕΦΑΛΑΙΟ Β' 

ΣΥΓΚΡΟΤΗΣΗ ΣΥΛΛΟΓΙΚΩΝ ΟΡΓΑΝΩΝ 
Άρθρο 10 

Κεντρική Επιτροπή Ειδικών Μαθημάτων 

1. Τη γενική ευθύνη για την κανονική και αδιάβλητη διε¬ 
ξαγωγή των εξετάσεων έχει η Κεντρική Επιτροπή Ειδικών 
Μαθημάτων (ΚΈΈ.Μ). Ειδικότερα η ΚΈΈ.Μ. εποπτεύει 
και κατευθύνει στο έργο τους όλες τις επιτροπές και τα 
άλλα αρμόδια όργανα, παρέχοντας τις αναγκαίες οδη¬ 
γίες και αντιμετωπίζει κάθε αναφυόμενο ζήτημα γενικού ή 
ειδικού χαρακτήρα. Επιλέγει και εγκρίνει τα θέματα για 
κάθε ειδικό μάθημα των εξετάσεων αυτών. Παρατείνει, αν 
κρίνει σκόπιμο, τη διάρκεια εξέτασης κάποιου μαθήμα¬ 
τος. Μεριμνά για τη μεταβίβαση των θεμάτων στα εξετα¬ 
στικά κέντρα με τον προσφορότερο τρόπο, ώστε να εξα¬ 
σφαλίζεται το απόρρητο αυτών, δίδει οδηγίες για την κα¬ 
τανομή της βαθμολογίας στις επί μέρους ερωτήσεις 
σύμφωνα με τις διατάξεις της παρούσας και παρακολου¬ 
θεί την καλή και ορθή εκτέλεση των καθηκόντων των βαθ¬ 
μολογητών ή αναβαθμολογητών. Εποπτεύει και παίρνει 
κατά την κρίση της κάθε μέτρο για την απρόσκοπτη και 
ομαλή διεξαγωγή των εξετάσεων, μέχρι την ανακοίνωση 
της βαθμολογίας των μαθημάτων αυτών. 

2. Η Κεντρική Επιτροπή Ειδικών Μαθημάτων (ΚΈΈ.Μ.) 
συγκροτείται από τακτικά και έκτακτα μέλη και την γραμ¬ 
ματεία ως ακολούθως: 

α. Τακτικά μέλη. 

Στα τακτικά μέλη περιλαμβάνονται ο πρόεδρος και τέσ¬ 
σερα (4) μέλη που είναι: 

ί. Ένα (1) μέλος του διδακτικού - ερευνητικού προσωπι¬ 
κού (Δ.Ε.Π.) των Πανεπιστημίων ως πρόεδρος. 

ϋ. Τρία μέλη (3) του διδακτικού - ερευνητικού προσωπι¬ 
κού (Δ.Ε.Π.) των Πανεπιστημίων ή εκπαιδευτικού προσω¬ 


πικού (Ε.Π.) των Τ.Ε.Ι. ή ειδικού εκπαιδευτικού προσωπι¬ 
κού (Ε.Ε.Π.) Πανεπιστημίων - Τ.Ε.Ι. αντίστοιχης ή συνα¬ 
φούς ειδικότητας με εξεταζόμενο μάθημα ή σχολικός 
σύμβουλος ΔΈ. ή εκπαιδευτικός λειτουργός ΔΈ με βαθ¬ 
μό Α' από τα οποία δυο (2) των κλάδων ΠΕ5 ή ΠΕ6 ή ΠΕ7 
ή ΠΕ8 και ένα (1) του κλάδου ΠΕ12 (Αρχιτεκτόνων) ή 
ΠΕΙ6 ως μέλη από τα οποία ένα ορίζεται ως αντιπρόε¬ 
δρος και 

ίΙΙ. Ένα (1) ανώτερο διοικητικό υπάλληλο του ΥΠΕΠΘ ως 
μέλος. 

β. Έκτακτα μέλη. 

Για κάθε εξεταζόμενο ειδικό μάθημα ορίζονται δυο (2) 
έκτακτα μέλη τα οποία εισηγούνται στην ολομέλεια της 
επιτροπής τα θέματα που θα δοθούν στους εξεταζόμε¬ 
νους. Τα δυο (2) έκτακτα μέλη μπορεί να είναι μέλη Δ.Ε.Π. 
των Πανεπιστημίων ή Ε.Π. των Τ.Ε.Ι. ή μέλη Ε.Ε.Π. Πανε¬ 
πιστημίων - Τ.Ε.Ι. αντίστοιχης ή συναφούς ειδικότητας με 
το εξεταζόμενο ειδικό μάθημα ή σχολικοί σύμβουλοι ΔΈ. 
ή εκπαιδευτικοί λειτουργοί ΔΈ. με βαθμό Α' των κλάδων 
ΠΕ5, ΠΕ6, ΠΕ7, ΠΕ8, ΠΕ12 (Αρχιτεκτόνων) και ΠΕ16 ως 
εισηγητές των θεμάτων ανάλογα με το εξεταζόμενο ειδι¬ 
κό μάθημα. Γιατο ειδικό μάθημα των Ισπανικών μπορούν 
να ορίζονται εκτός των προβλεπομένων παραπάνω ειδι¬ 
κοτήτων και μέλη Δ.Ε.Π. των Πανεπιστημίων ή Ε.Π. των 
Τ.Ε.Ι. ή μέλη Ε.Ε.Π. Πανεπιστημίων - Τ.Ε.Ι ή εκπαιδευτικοί 
λειτουργοί ΔΈ. με βαθμό Α' των κλάδων ΠΕ2, ΠΕ5, ΠΕ6 
και ΠΕ7 οι οποίοι έχουν και πτυχίο Πανεπιστημίου της 
Ισπανικής γλώσσας ή έχουν μεταπτυχιακό τίτλο σπουδών 
σε Πανεπιστήμια της Ισπανίας ή μεταφραστές της Ισπανι¬ 
κής γλώσσας του Υπουργείου Εξωτερικών ή του Υπουρ¬ 
γείου Μακεδονίας-Θράκης ή καθηγητές της Ισπανικής 
γλώσσας της Πανεπιστημιακής Λέσχης του Πανεπιστημί¬ 
ου Αθηνών. 

γ. Γραμματεία. 

Η Γ ραμματεία αποτελείται από τον γραμματέα και μέχρι 
τρεις (3) βοηθούς γραμματείς από εκπαιδευτικούς ΔΈ. ή 
διοικητικούς υπαλλήλους του ΥΠΕΠΘ ή άλλων δημοσίων 
υπηρεσιών ή Ν.Π.Δ.Δ. 

3. Τα τακτικά και τα έκτακτα μέλη και η Γ ραμματεία της 
ΚΈΈ.Μ. ορίζονται κάθε φορά με απόφαση του Υπουργού 
Εθνικής Παιδείας και Θρησκευμάτων. 

4. Η ΚΈΈ.Μ. συνεδριάζει σε απαρτία όταν είναι παρό- 
ντες ο Πρόεδρος ή ο αντιπρόεδρος και δυο (2) τουλάχι¬ 
στον τακτικά μέλη. Όταν η συνεδρίαση αφορά επεξεργα¬ 
σία επιλογής και τελικής διαμόρφωσης θεμάτων ή διευ- 
κρινήσεις επί των δοθέντων θεμάτων απαιτείται επιπλέον 
η παρουσία και των δυο (2) εκτάκτων μελών - εισηγητών 
των θεμάτων του αντίστοιχου ειδικού μαθήματος. 

5. Με απόφαση του προέδρου της ΚΈΈ.Μ., ορίζονται 
μέχρι επτά (7) υπάλληλοι του ΥΠΕΠΘ για υποβοήθηση 
του έργου της επιτροπής. 

6. Δεν μπορεί να συμμετέχει στην ΚΈΈ.Μ. όποιος έχει 
σύζυγο υποψήφιο ή σχέση συγγένειας «εξ αίματος ή εξ 
αγχιστείας» μέχρι και του τρίτου βαθμού με υποψήφιο. 
Γιατην ύπαρξη ή όχι κωλύματος, υποβάλλεται υπεύθυνη 
δήλωση. 

Άρθρο 11 

Επιτροπές υγειονομικής εξέτασης 
και πρακτικής δοκιμασίας 

1. Με απόφαση του Υπουργού Εθνικής Παιδείας και 

Θρησκευμάτων ορίζονται οι Διευθύνσεις ή τα Γραφεία 
Δευτεροβάθμιας Εκπαίδευσης στις έδρες των οποίων 
λειτουργούν οι επιτροπές υγειονομικής εξέτασης και 
πρακτικής δοκιμασίας των υποψηφίων για τα Τμήματα 
Επιστήμης Φυσικής Αγωγής και Αθλητισμού. 

2. Η κάθε επιτροπή υγειονομικής εξέτασης και πρακτι¬ 
κής δοκιμασίας συγκροτείται από: 

α) Τον Προϊστάμενο φυσικής αγωγής ή τον νόμιμο ανα¬ 
πληρωτή του με βαθμό Α ή ένα καθηγητή φυσικής αγωγής 
με βαθμό Α ως Πρόεδρο. 

β) Μέχρι πέντε (5) σχολίατρους ή ιατρούς του δημοσί¬ 
ου. 

γ) Μέχρι δώδεκα (12) καθηγητές φυσικής αγωγής με 
βαθμό Α' ή Β'. Τα τέσσερα (4) τουλάχιστον από τα δώδε¬ 
κα (12) αυτά μέλη θα προέρχονται από καθηγητές φυσι¬ 
κής αγωγής που υπηρετούν σε άλλους νομούς απ’ αυτόν 
της έδρας της επιτροπής. 

Ο Πρόεδρος και τα μέλη των επιτροπών ορίζονται με 
απόφαση του οικείου Περιφερειακού Διευθυντή Εκπαί¬ 
δευσης. 

Όταν ο αριθμός των υποψηφίων είναι μεγαλύτερος από 
τριακόσια (300) μπορεί να ορίζονται με την παραπάνω 
απόφαση, τρεις (3) καθηγητές φυσικής αγωγής και δύο 
(2) σχολίατροι ή ιατροί του δημοσίου για κάθε εκατό (100) 
επιπλέον υποψηφίους. 

Με απόφαση του προέδρου της επιτροπής, ορίζεται εκ¬ 
παιδευτικός λειτουργός ως γραμματέας και μέχρι οκτώ 
(8) εκπαιδευτικοί λειτουργοί Δευτεροβάθμιας εκπαίδευ¬ 
σης ή διοικητικοί υπάλληλοι που υπηρετούν στην έδρα 
του νομού, ως βοηθοί γραμματείς. 

Για την υποβοήθηση του έργου των επιτροπών μπορεί 
με απόφασή του ο πρόεδρος κάθε μιας να ορίσει μέχρι 
οκτώ (8) υπαλλήλους από το βοηθητικό ή υπηρετικό προ¬ 
σωπικό των δημοσίων υπηρεσιών ή Ν.Π.Δ.Δ. ή Ν.Π.Ι.Δ. ή 
των γυμναστηρίων ή ιδιώτες. 

3. Η επιτροπή βρίσκεται σε απαρτία όταν τα παρόντα 
μέλη είναι περισσότερα των απάντων. Κατά τη λήψη των 
αποφάσεών της, σε περίπτωση ισοψηφίας, υπερισχύει η 
ψήφος του Προέδρου. 

4. Με απόφαση του Υπουργού Εθνικής Παιδείας και 
Θρησκευμάτων, μετά από πρόταση των αρμόδιων Δ/ντών 
των Διευθύνσεων Δευτεροβάθμιας Εκπαίδευσης, μπορεί 
να ορίζονται σχολικοί σύμβουλοι φυσικής αγωγής ή κα¬ 
θηγητές φυσικής αγωγής με βαθμό Α', ως επόπτες για την 
παρακολούθηση της καλής εκτέλεσης των διαδικασιών 
της υγειονομικής εξέτασης και πρακτικής δοκιμασίας. 

5. Στις παραπάνω επιτροπές δεν μπορεί να μετέχει όποι¬ 
ος έχει σύζυγο ή άλλο πρόσωπο που συνδέεται μαζί του 
με σχέση συγγένειας «εξ αίματος» ή «εξ αγχιστείας» μέ¬ 
χρι και του τρίτου βαθμού και εξετάζεται στη συγκεκριμέ¬ 
νη επιτροπή. Για τη μη ύπαρξη κωλύματος υποβάλλεται 
υπεύθυνη δήλωση στον πρόεδρο της επιτροπής. 

Η διάταξη αυτή ισχύει και για τους επόπτες που αναφέ- 
ρονται στην προηγούμενη παράγραφο. 

6. α) Οι επιτροπές συντάσσουν σε τρία (3) αντίγραφα 
ονομαστικές καταστάσεις των υποψηφίων που κρίθηκαν 
υγιείς, με τη βαθμολογία της καλύτερης επίδοσης σε κά¬ 
θε αγώνισμα, από τα οποία τα δύο (2) στέλνονται στη Δι¬ 


εύθυνση Οργάνωσης και Διεξαγωγής Εξετάσεων του 
ΥΠ.Ε.Π.Θ. 

β) Στο τέλος κάθε ημέρας εξέτασης ο επόπτης παρα- 
λαμβάνει από τον πρόεδρο της επιτροπής το ένα (1) αντί¬ 
γραφο από κάθε πινάκιο αγωνίσματος και στο τέλος των 
εξετάσεων τα παραδίδει στη Δ/νση Οργάνωσης και Διε¬ 
ξαγωγής Εξετάσεων του ΥΠ.Ε.Π.Θ. 

γ) Τα διάφορα παραστατικά στοιχεία των υποψηφίων 
κάθε επιτροπής φυλάσσονται στη Διεύθυνση Δευτερο¬ 
βάθμιας Εκπαίδευσης μέχρι το τέλος Φεβρουάριου του 
επόμενου έτους των εξετάσεων και ύστερα καταστρέφο- 
νται, αφού συνταχθεί σχετική πράξη. 

Άρθρο 12 

Επιτροπές Βαθμολογικών Κέντρων 

1. Για τη βαθμολόγηση των γραπτών δοκιμίων των ειδι¬ 
κών μαθημάτων με την επιφύλαξη του άρθρου 9 της από¬ 
φασης αυτής λειτουργούν Βαθμολογικά Κέντρα (Β.Κ.), 
στην Αθήνα και Θεσσαλονίκη, που ορίζονται με απόφαση 
του Υπουργού Εθνικής Παιδείας και Θρησκευμάτων. Με 
την ίδια απόφαση γίνεται η κατανομή των γραπτών στα 
Β.Κ. 

2. Σε κάθε Βαθμολογικό Κέντρο συγκροτείται, με από¬ 
φαση του Υπουργού Εθνικής Παιδείας και Θρησκευμά¬ 
των, Επιτροπή του Βαθμολογικού Κέντρου (Ε.Β.Κ.), την 
οποία αποτελούν: 

α) Ένα (1) μέλος ΔΕΠ των Πανεπιστημίων ή μέλος ΕΠ 
τωνΤ.Ε.Ι., ή μέλος ΕΕΠτων Πανεπιστημίων. -Τ.Ε.Ι. ή σχο¬ 
λικός σύμβουλος Δ.Ε., ως Πρόεδρος. 

β) Τρία (3) τουλάχιστον μέλη ΔΕΠ των Πανεπιστημίων ή 
μέλη ΕΠ των Τ.Ε.Ι. ή μέλη ΕΕΠτων Πανεπιστημίων-Τ.Ε.Ι. 
ή σχολικοί σύμβουλοι Δ.Ε. ή εκπαιδευτικοί λειτουργοί 
Δ.Ε., με βαθμό Α', των κλάδων ΠΕ5, ΠΕ6, ΠΕ7, ΠΕ8, ΠΕ12 
(Αρχιτεκτόνων) και ΠΕ16, ως μέλη, έκτων οποίων ο ένας 
ορίζεται ως Αντιπρόεδρος. 

Με την ίδια απόφαση ορίζεται ο Γραμματέας και μέχρι 
τρεις (3) βοηθοί γραμματείς, από εκπαιδευτικούς λει¬ 
τουργούς της Δ.Ε. 

3. Με απόφαση της Επιτροπής κάθε Β.Κ. ορίζονται προϊ¬ 
στάμενοι των ομάδων βαθμολόγησης, από μέλη ΔΕΠ των 
Πανεπιστημίων ή ΕΠ των Τ.Ε.Ι. ή μέλη ΕΕΠ των Πανεπι¬ 
στημίων - Τ.Ε.Ι., αντίστοιχης ειδικότητας ή σχολικοί σύμ¬ 
βουλοι Δ.Ε. ή εκπαιδευτικοί λειτουργοί Δ.Ε., με βαθμό Α', 
των κλάδων ΠΕ5, ΠΕ6, ΠΕ7, ΠΕ8, ΠΕ12 (Αρχιτεκτόνων) 
και ΠΕΙ 6. Γιατην εξέταση ή βαθμολόγηση του ειδικού μα¬ 
θήματος των Ισπανικών, μπορούν να ορίζονται εκτός των 
προβλεπομένων παραπάνω ειδικοτήτων και μέλη ΔΕΠ 
των Πανεπιστημίων ή ΕΠ των Τ.Ε.Ι. ή μέλη ΕΕΠ Πανεπι¬ 
στημίων-Τ.Ε.Ι. ή εκπαιδευτικοί λειτουργοί ΔΕ με βαθμό Α' 
των κλάδων ΠΕ2, ΠΕ5, ΠΕ6 και ΠΕ7 οι οποίοι έχουν και 
πτυχίο Πανεπιστημίου της Ισπανικής Γλώσσας ή έχουν 
μεταπτυχιακό τίτλο σπουδών σε Πανεπιστήμια της Ισπα¬ 
νίας ή μεταφραστές της Ισπανικής Γλώσσας του Υπουρ¬ 
γείου Εξωτερικών ή του Υπουργείου Μακεδονίας-Θρά- 
κηςή καθηγητές της Ισπανικής Γλώσσας της Πανεπιστη¬ 
μιακής Λέσχης του Πανεπιστημίου Αθηνών. 

Με απόφαση του προέδρου της Ε.Β.Κ. ορίζονται οι απα¬ 
ραίτητοι υπάλληλοι από το εκπαιδευτικό, διοικητικό, βοη¬ 
θητικό ή υπηρετικό προσωπικό για επικουρία του έργου 

της Ε.Β.Κ., και δύο (2) καθαρίστριες για τον καθαρισμό 
τωνχώρωντου Β.Κ. 

4. Δεν μπορεί να συμμετέχει στην οικεία επιτροπή Β.Κ. ή 
στις ομάδες βαθμολόγησης ή να ορίζεται ως βαθμολογη¬ 
τής ή αναβαθμολογητής όποιος έχει σύζυγο υποψήφιο ή 
σχέση συγγένειας «εξ αίματος ή εξ αγχιστείας» μέχρι και 
τρίτου βαθμού με υποψήφιο ειδικού μαθήματος του οποίου 
τα γραπτά βαθμολογούνται στο οικείο Β.Κ. Για την ύπαρξη 
ή όχι κωλύματος, υποβάλλεται υπεύθυνη δήλωση. 

5. Γιατις αρμοδιότητες των Επιτροπώντων Β. Κ., τη βαθ¬ 
μολογική κλίμακα, τη βαθμολόγηση - αναβαθμολόγηση 
και γενικά τη διαδικασία βαθμολόγησης των γραπτών δο- 
κιμίωντονγραπτό βαθμό του ειδικού μαθήματος, την ηλε¬ 
κτρονική του καταχώρηση και την αναγωγή του στην ει- 
κοσάβαθμη κλίμακα, εφαρμόζονται ανάλογα οι αντίστοι¬ 
χες διατάξεις που ισχύουν κάθε φορά για τις 
προαγωγικές και απολυτήριες εξετάσεις των μαθημάτων 
των Β' και Γ τάξεων του Ενιαίου Λυκείου που εξετάζονται 
σε εθνικό επίπεδο, εκτός αν ορίζεται διαφορετικά από τις 
διατάξεις της απόφασης αυτής. 

Μετά τη λήξη της βαθμολόγησης και του ελέγχου για τη 
σωστή ηλεκτρονική καταχώρηση των βαθμών, τα απο¬ 
κόμματα και τα στελέχη των τετραδίων παραδίδονται στη 
Δ/νση Λειτουργικής Ανάπτυξης Πληροφοριακών Συστη¬ 
μάτων του ΥΠΕΠΘ από την οποία ταξινομούνται και φυ¬ 
λάσσονται μέχριτις 30 Απριλίου του επόμενου έτους οπό¬ 
τε και καταστρέφονται. 

Άρθρο 13 

Επιτροπές εξέτασης «φυσικώς αδυνάτων» 

1. Σε κάθε Β.Κ. ειδικών μαθημάτων με την επιφύλαξη 
του άρθρου 9 της παρούσης, με απόφαση του προέδρου 
του συγκροτείται επιτροπή εξέτασης «φυσικώς αδυνά¬ 
των», την οποία αποτελούν: 

α) Ο πρόεδρος και σε περίπτωση κωλύματος ο αντι¬ 
πρόεδρος της Ε.Β.Κ., ως Πρόεδρος. 

β) Σχολικοί σύμβουλοι ή εκπαιδευτικοί Δ.Ε. με βαθμό Α' 
ή Β' ως μέλη, που προέρχονται ανά τρεις από τους κλά¬ 
δους ΠΕ5.ΠΕ6, ΠΕ7, ΠΕ8, ΠΕ12 (Αρχιτεκτόνων), ΠΕ16 
και εκπαιδευτικοί λειτουργοί ΔΕ των κλάδων ΠΕ2, ΠΕ5, 
ΠΕ6 και ΠΕ7 οι οποίοι έχουν και πτυχίο Πανεπιστημίου 
της Ιταλικής γλώσσας ή έχουν μεταπτυχιακό τίτλο σπου¬ 
δών σε Πανεπιστήμια της Ιταλίας ή μεταφραστές της Ιτα¬ 
λικής γλώσσας του Υπουργείου Εξωτερικών ή του Υπουρ¬ 
γείου Βορείου Ελλάδας, εκ των οποίων οι δύο ως εξετα¬ 
στές - βαθμολογητές και ο τρίτος ως αναβαθμολογητής. 

Ο ορισμός μελών ως εξεταστών - βαθμολογητών ή ανα- 
βαθμολογητών των ανωτέρω αναφερομένων κλάδων γί¬ 
νεται εφόσον στην οικεία επιτροπή έχουν υποβληθεί αι¬ 
τήσεις υποψηφίων «φυσικώς αδυνάτων» για εξέταση σε 
συγκεκριμένα ειδικά μαθήματα. 

Γραμματέας της επιτροπής ορίζεται με την ίδια απόφα¬ 
ση εκπαιδευτικός Δ.Ε. ή διοικητικός υπάλληλος. 

Σε περίπτωση που οι υποψήφιοι είναι περισσότεροι από 
πέντε (5) σε κάθε εξεταζόμενο ειδικό μάθημα, με απόφα¬ 
σή του ο Πρόεδρος της επιτροπής μπορεί να αυξάνει τον 
αριθμό των μελών - εξεταστών ή αναβαθμολογητών, ανά¬ 
λογα με τον αριθμό των υποψηφίων και τα μαθήματα στα 
οποία προσέρχονται να εξετασθούν. 

2. α) Στα βαθμολογικά Κέντρα και στην Κεντρική Επιτρο¬ 


πή Ειδικών Μαθημάτων όταν αυτή λειτουργεί ως επιτροπή 
εξέτασης «φυσικώς αδυνάτων» παρευρίσκεται σχολία- 
τρος, ή άλλος ιατρόςτου δημοσίου ή ιδιώτης ιατρός, ο οποί¬ 
ος ορίζεται με απόφαση του οικείου Νομάρχη ή του Υπουρ¬ 
γού Εθνικής Παιδείας και Θρησκευμάτων αντίστοιχα, μετά 
από εισήγηση του οικείου προϊσταμένου Διεύθυνσης ή Γρα¬ 
φείου Δ.Ε για την αντιμετώπιση οποιασδήποτε έκτακτης 
ανάγκης των εξεταζομένων «φυσικώς αδυνάτων». 

β) Ο οριζόμενος ιατρός οφείλει να είναι παρόν μισή του¬ 
λάχιστον ώρα πριν από την έναρξη των εξετάσεων και να 
παραμείνει σε όλη τη διάρκεια των εξετάσεων. 

3. Κάθε επιτροπή έχει ως έργο την εξέταση και τη βαθ¬ 
μολόγηση ή αναβαθμολόγηση σε κάθε ειδικό μάθημα των 
υποψηφίων που ανήκουν στην κατηγορία των «φυσικώς 
αδυνάτων» του άρθρου 9 της παρούσας απόφασης και 
των οποίων οι αιτήσεις με τα σχετικά δικαιολογητικά 
έχουν διαβιβαστεί σ’ αυτήν από την αρμόδια Διεύθυνση ή 
Γ ραφείο Δ.Ε. στην περιφέρεια της οποίας ανήκει το λύ¬ 
κειο, στο οποίο ο «φυσικώς αδύνατος» υποψήφιος έχει 
υποβάλει την αίτηση συμμετοχής στις εξετάσεις. Η εξέ¬ 
ταση γίνεται με τον προσφορότερο κατά την κρίση της 
επιτροπής τρόπο, γραπτά ή προφορικά, ή γραπτά και 
προφορικά, ανάλογα με την πάθηση κάθε υποψηφίου. 

Στο γραπτό δοκίμιο κάθε εξεταζόμενου σημειώνεται ο 
τρόπος εξέτασης του υποψηφίου και υπογράφεται από 
τους εξεταστές και τον πρόεδρο ή το γραμματέα της επι¬ 
τροπής. Κατά τη προφορική εξέταση παρευρίσκεται και ο 
αναβαθμολογητής, για να αξιολογήσει τον υποψήφιο σε 
περίπτωση διαφοράς βαθμολογίας. 

4. Δεν μπορεί να συμμετέχει στην επιτροπή όποιος έχει 
σύζυγο υποψήφιο ή σχέση συγγένειας «εξ αίματος ή εξ 
αγχιστείας» μέχρι και τρίτου βαθμού με υποψήφιο που 
εξετάζεται σ’ αυτήν. Για την ύπαρξη ή όχι κωλύματος, 
υποβάλλεται υπεύθυνη δήλωση. 

Άρθρο 14 

Ομάδες βαθμολόγησης - αναβαθμολογητές 

1. Με απόφαση της Επιτροπής Β.Κ. συγκροτούνται οι 
ομάδες βαθμολογητών και οι αναβαθμολογητές. Ως βαθ¬ 
μολογητές ή αναβαθμολογητές ορίζονται μέλη ΔΕΠ των 
Πανεπιστημίων ή μέλη ΕΠ των ΤΕΙ ή μέλη ΕΕΠ των Πανε- 
πιστημίων-ΤΕΙ, αντίστοιχης ειδικότητας με το βαθμολο¬ 
γούμενο μάθημα, ή σχολικοί σύμβουλοι Δ.Ε. ή εκπαιδευ¬ 
τικοί λειτουργοί Δ.Ε, με βαθμό Α' ή Β' των κλάδων ΠΕ5, 
ΠΕ6, ΠΕ7, ΠΕ8, ΠΕ12 (Αρχιτεκτόνων) και ΠΕ16. 

Ειδικά ως βαθμολογητές ή αναβαθμολογητές εκτός 
των ανωτέρω ειδικοτήτων για τα ειδικά μαθήματα: 

α) «Ιταλικά» και «Ισπανικά» μπορεί να ορίζονται και εκ¬ 
παιδευτικοί λειτουργοί Δ.Ε των κλάδων ΠΕ2, ΠΕ5, ΠΕ6 
και ΠΕ7 οι οποίοι έχουν και πτυχίο Πανεπιστημίου της Ιτα¬ 
λικής ή Ισπανικής γλώσσας αντίστοιχα, ή έχουν αποκτή¬ 
σει μεταπτυχιακό τίτλο σπουδών σε Πανεπιστήμιο της 
Ιταλίας ή Ισπανίας κατά περίπτωση ή μεταφραστές της 
Ιταλικής ή Ισπανικής Γλώσσας των Υπουργείων Εξωτερι¬ 
κών και Μακεδονίας Θράκης ή καθηγητές της Ιταλικής ή 
Ισπανικής Γλώσσας της Πανεπιστημιακής Λέσχης του 
Πανεπιστημίου Αθηνών κατά περίπτωση. 

β) «Αρμονία» και «Έλεγχος Μουσικών Ακουστικών Ικα¬ 
νοτήτων» μπορεί να ορίζονται και καθηγητές θεωρητικών 
μαθημάτων του Κρατικού Ωδείου Θεσσαλονίκης. 

2. Κάθε ομάδα βαθμολόγησης είναι αρμόδια για τη βαθ- 

μολόγηση των γραπτών δοκιμίων σύμφωνα με τις οδηγίες 
της οικείας επιτροπής του Βαθμολογικού Κέντρου ή της 
Κ.Ε.Ε.Μ. 

3. Ο αριθμός των ομάδων αξιολόγησης, των βαθμολο¬ 
γητών και αναβαθμολογητών καθορίζεται ανάλογα με τον 
αριθμό των γραπτών δοκιμίων που πρέπει να βαθμολογη¬ 
θούν, ώστε ο καθένας να μην βαθμολογήσει περισσότερα 
από πεντακόσια (500) γραπτά δοκίμια, από τα οποία δια¬ 
κόσια πενήντα (250) σε πρώτη διόρθωση και διακόσια πε¬ 
νήντα (250) σε δεύτερη. Ο αναβαθμολογητής δεν μπορεί 
να αναβαθμολογήσει περισσότερα από τετρακόσια (400) 
γραπτά δοκίμια. 


Άρθρο 15 

Καταργούμενες διατάξεις 

Από τη δημοσίευση της απόφασης αυτής, καταργού- 
νται όλες οι διατάξεις που ρυθμίζουν με διαφορετικό τρό¬ 
πο τη διενέργεια των εξετάσεων των ειδικών μαθημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςτ 
Θ-ΓΠ3Μ: ννθ0ΙΊΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓπθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































